stanford-oval/wikipedia huggingface dataset:
Anna
Tunnettuja muunmaalaisia Annoja > Anna-nimisiä näyttelijöitä

Anna Belknap, yhdysvaltalainen näyttelijä
Anna Cummer, kanadalainen näyttelijä
Anna Chancellor, englantilainen näyttelijä
Anna Dawson, englantilainen näyttelijä
Anna Rita Del Piano, italialainen näyttelijä ja teatteriohjaaja
Anna Faris, yhdysvaltalainen näyttelijä
Anna Gurji, georgialainen elokuvanäyttelijä
Anna Karina, tanskalais-ranskalainen näyttelijä, elokuvaohjaaja ja laulaja
Anna Kashfi, intialaissyntyinen näyttelijä
Anna Maria Kaufmann, kanadalais-saksalainen oopperalaulaja
Anna Kendrick, yhdysvaltalainen näyttelijä
Anna Magnani, italialainen näyttelijä
Anna Malle, yhdysvaltalainen pornonäyttelijä
Anna Manahan, irlantilainen näyttelijä
Anna Maxwell Martin, englantilainen näyttelijä
Anna Catharina Materna, tanskalainen näyttelijä ja näytelmäkirjailija
Anna Nordell, ruotsalainen laulaja ja ääninäyttelijä
Anna Paquin, kanadalainen näyttelijä
Anna Popplewell, englantilainen näyttelijä
Anna Ryrberg, ruotsalainen näyttelijä
Anna Shaffer, brittiläinen näyttelijä
Anna-Maria Sieklucka, puolalainen näyttelijä
Anna Sise, ruotsalainen näyttelijä ja laulaja
Anna Deavere Smith, yhdysvaltalainen näyttelijä, professori, kirjailija, käsikirjoittaja ja journalisti
Anna Nicole Smith, yhdysvaltalainen näyttelijä, malli ja Playboy-tyttö
Anna Synodinou, kreikkalainen näyttelijä ja poliitikko
Anna Tabanina, venäläinen näyttelijä
Anna Maria Perez de Taglé, filippiiniläis-yhdysvaltalainen näyttelijä, laulaja ja malli
Anna Torv, australialainen näyttelijä
Anna de Wahl (1844–1889), ruotsalainen näyttelijä ja sopraanolaulaja
Anna Wing, englantilainen näyttelijä
Anna May Wong, (Wong Liu Tsong) kiinalais-yhdysvaltalainen näyttelijä.
Tunnettuja muunmaalaisia Annoja > Anna-nimisiä urheilijoita

Anna Ahlstrand, ruotsalainen jalkapalloilija
Anna Anvegård, ruotsalainen jalkapalloilija
Anna Birjukova, venäläinen kolmiloikkaaja
Anna Bogdanova, venäläinen seitsenottelija
Anna van der Breggen, alankomaalainen maantiepyöräilijä
Anna Burnet, brittiläinen kilpapurjehtija
Anna Casagrande, italialainen kenttäratsastaja
Anna Cummins, yhdysvaltalainen soutaja
Anna Dyvik, ruotsalainen maastohiihtäjä
Anna Gomis, ranskalainen painija, olympiamitalisti ja maailmanmestari
Anna Goodale, yhdysvaltalainen soutaja
Anna Goodman, kanadalainen alppihiihtäjä
Anna Green, uusiseelantilainen jalkapalloilija
Anna Haag (alk. Hansson), ruotsalainen maastohiihtäjä
Anna Holmlund, ruotsalainen freestylehiihtäjä
Anna Jesien (o.s. Olichwierczuk), puolalainen aitajuoksija
Anna-Karin Kammerling, ruotsalainen uimari
Anna Kiełbasińska, puolalainen pikajuoksija
Ánna Korakáki, kreikkalainen ampuja ja olympiavoittaja
Anna Kozak, valkovenäläinen juoksija
Anna Kurnikova, venäläinen tenniksenpelaaja
Anna Maiques, espanjalainen maahockeypelaaja ja olympiavoittaja
Anna Le Moine (o.s. Bergström, aik. Svärd), ruotsalainen curlingpelaaja
Anna Maria Nilsson, ruotsalainen ampumahiihtäjä
Anna Olsson (o.s. Dahlberg), ruotsalainen maastohiihtäjä
Anna Orlova, latvialainen ohjaskelkkailija ja poliisi
Anna Ottosson, ruotsalainen alppihiihtäjä
Anna Ozerova, latvialainen tenniksenpelaaja
Anna Pavlova, venäläinen balettitanssija
Anna Pavlova, venäläinen telinevoimistelija
Anna Pjatyh, venäläinen yleisurheilija
Ánna Pollátou, kreikkalainen rytminen voimistelija
Anna Rogowska, puolalainen seiväshyppääjä
Anna Rostkowska, puolalainen keskimatkojen juoksija
Anna Ryžykova, ukrainalainen pika- ja aitajuoksija
Anna Santer, italialainen maastohiihtäjä
Anna Schivazappa, italialainen mandolinisti
Anna Karolína Schmiedlová, slovenialainen tennispelaaja
Anna Svärd (o.s. Bergström), ruotsalainen curling-pelaaja
Anna Smašnova, venäläis-israelilainen tenniksenpelaaja
Anna Odine Strøm, norjalainen mäkihyppääjä
Anna Svendsen, norjalainen maastohiihtäjä
Anna Söderberg, ruotsalainen yleisurheilija
Anna Titimets, ukrainalainen aitajuoksija
Anna Tšakvetadze, venäläinen tenniksenpelaaja
Anna Tšitšerova, venäläinen korkeushyppääjä
Anna Veith (o.s. Fenninger), itävaltalainen alppihiihtäjä
Ánna Veroúli, kreikkalainen keihäänheittäjä
Anna Wielgosz, puolalainen keskimatkojen juoksija
Anna Carin Zidek (o.s. Olofsson), ruotsalainen ampumahiihtäjä ja olympiavoittaja.
Annoja uskonnollisissa teksteissä

Pyhä Anna, Jaakobin evankeliumin mukaan Neitsyt Marian äiti
Kuvitteellisia Annoja

Prinsessa Anna Disney-animaatioelokuvassa Frozen – huurteinen seikkailu
Anna, päähenkilö animaatiosarjassa Anna ja lohikäärme
Vihervaaran Anna (engl. Anne of Green Gables), päähenkilö L. M. Montgomeryn Anna-kirjasarjassa
Anna Ihalainen, hahmo sarjassa Salatut elämät
Anna Karenina, päähenkilö Leo Tolstoin samannimisessä romaanissa
Anna Kivi, päähenkilö Jörn Donnerin elokuvassa Anna
Anna Kivivuori, Väinö Linnan romaanitrilogiassa Täällä Pohjantähden alla
Anna Liisa, Minna Canthin samannimisen näytelmän ja siihen perustuvan elokuvan päähenkilö
Anna Pihl, samannimisen tanskalaisen poliisisarjan päähenkilö
Anna Antintytär, Hovimäki-sarjan hahmo.
Aiheesta muualla

Kuvia tai muita tiedostoja aiheesta Anna Wikimedia Commonsissa
Rodrigo Chaves Robles

| Rodrigo Chaves Robles |
| --- | --- |

Costa Rican presidentti
 8. toukokuuta 2022 alkaen  
Edeltäjä:  Carlos Alvarado Quesada
Henkilötiedot
Syntynyt: 10. kesäkuuta 1961 (ikä 63)
Tiedot
Puolue:  Sosiaalidemokraattinen edistyspuolue
Rodrigo Chaves Robles (s. 1961) on costaricalainen taloustieteilijä ja poliitikko, joka toimii maansa presidenttinä vuodesta 2022. Chaves edustaa Sosiaalidemokraattista edistyspuoluetta.
Ennen presidentiksi valintaansa Chaves työskenteli valtionvarainministerinä edeltäjänsä Carlos Alvarado Quesadan hallituksessa. Sitä ennen hänellä oli tehtävä Maailmanpankissa.
Virkaanastujaispuheessaan Chaves käsitteli koulutuksen ja köyhyyden haasteita, lupasi ettei korruptiota sallita eikä hän siedä naisten häirintää. Hän korosti yhteistyötä yksityisen sektorin kanssa ja huumekaupan torjumista. Costa Rican lehdistö piti naisten häirinnän mainitsemista huvittavana, sillä juuri siitä Chavesia syytettiin Maailmanpankissa vuonna 2019.
Aiheesta muualla

Kuvia tai muita tiedostoja aiheesta Rodrigo Chaves Robles Wikimedia Commonsissa
| Auktoriteettitunnisteet  |
| --- | --- |
Kansainväliset:  VIAF 
Kansalliset:  Saksa  Israel  Yhdysvallat
Tical 0: The Prequel

| Tical 0: The Prequel Method Man |
| --- | --- | --- |

Studioalbumin tiedot
 Äänitetty : 2002-2004
 Julkaistu: 18. toukokuuta 2004
 Tyylilaji: Hip hop
 Levy-yhtiö: Def Jam
Method Manin muut julkaisut
| Blackout! 1999 | Tical 0: The Prequel 2004 | 4:21...The Day After 2006 |
Tical 0: The Prequel on yhdysvaltalaisen hip hop -artisti ja Wu-Tang Clan -yhtyeen jäsenen Method Manin kolmas studioalbumi. Albumi saavutti toisen  sijan Billboard 200-listalla ja myi kultaa. Tical 0 ei ollut yhtä onnistunut kuten aiemmat albumit. Puff Daddy oli yksi tuottajista.
Kappaleet

| # | Nimi | Tuottaja(t) | Vieraileva(t) artisti(t) |
| --- | --- | --- | --- |
| 1 | "Intro" | Yogi, Rich Mae | RZA |
| 2 | "The Prequel" | Rick Rock | Streetlife |
| 3 | "Say What" | Puff Daddy, Tony Dofat | Missy Elliott |
| 4 | "What's Happenin'" | DJ Scratch | Busta Rhymes |
| 5 | "The Motto" | Lee Stone, Nashiem Myrick |  |
| 6 | "We Some Dogs" | Mr. Porter | Redman ja Snoop Dogg |
| 7 | "The Turn" | RZA | Raekwon |
| 8 | "Tease" | No I.D. | Chinky |
| 9 | "Rodeo" | Boogz | Ludacris |
| 10 | "Baby Come On" | DJ Fafu | Kardinal Offishall |
| 11 | "Who Ya Rollin Wit" | Jelly Roll | Streetlife |
| 12 | "Never Hold Back" | E3 | E3 and Saukrates |
| 13 | "The Show" | Self |  |
| 14 | "Act Right" | Rockwilder |  |
| 15 | "Afterparty" | Q | Ghostface Killah |
| 16 | "Crooked Letter I" | Mr. Porter | Kon Artis, Streetlife |
| 17 | "Ridin for Outro" | Yogi, Rich Mae | Black Ice |
| 18* | "Let's Do It" | Scott Storch | Redman |
Samplet

Say What
"Come Clean" esittänyt Jeru the Damaja
"Patiently" esittänyt New Birth
"New Era" esittänyt Wade Marcus
What's Happenin
"Dum Maro Dum" esittänyt Asha Bhosle
The Motto
"So Glad You`re Mine" esittänyt Chairmen of the Board
The Turn
"Where Are You Going To My Love?" esittänyt The Miracles
Tease
"Cause I Love You" by Lenny Williams
Rodeo
"If I'm In Luck I Might Get Picked Up" esittänyt Betty Davis
The Show
"Nothing At All" esittänyt FM
Afterparty
"I Just Don't Know About This Girl" esittänyt The Detroit Emeralds
Albumin listasijoitukset

| 0 | 1 | 2 | 3 | 4 |
| --- | --- | --- | --- | --- |
| Vuosi | Albumi | Listasijoitus | Listasijoitus |  |
| Vuosi | Albumi | Billboard 200 | Top R&B/Hip Hop Albums | Top Canadian Albums |
| 2004 | Tical 0: The Prequel | #2 | #1 | #3 |
Singlejen listasijoitukset

| 0 | 1 | 2 | 3 | 4 | 5 |
| --- | --- | --- | --- | --- | --- |
| Vuosi | Kappale | Listasijoitus | Listasijoitus | Listasijoitus | Listasijoitus |
| Vuosi | Kappale | Billboard Hot 100 | Hot R&B/Hip-Hop Singles & Tracks | Hot Rap Singles |  |
| 2004 | "What's Happenin'" | - | #65 | - |  |
Tunnerstad

| Tunnerstad |
| --- | --- |

 Tunnerstad
 Koordinaatit: 58°03′07″N, 14°20′38″E 
Valtio:   Ruotsi
Lääni:  Jönköpingin lääni
Maakunta:  Småland
Kunta:  Jönköping
Väkiluku (2021):  339
Tunnerstad on taajama Jönköpingin kunnassa Jönköpingin läänissä Smålannin historiallisessa maakunnassa Ruotsissa. Visingsön saarella sijaitsevassa taajamassa oli 339 asukasta vuonna 2021.
Aiheesta muualla

Kuvia tai muita tiedostoja aiheesta Tunnerstad Wikimedia Commonsissa
Tenhult

| Tenhult |
| --- | --- |

 Tenhult
 Koordinaatit: 57°42′27″N, 14°19′20″E 
Valtio:   Ruotsi
Lääni:  Jönköpingin lääni
Maakunta:  Småland
Kunta:  Jönköping
Väkiluku (2021):  3 150
Tenhult on taajama Jönköpingin kunnassa Jönköpingin läänissä Smålannin historiallisessa maakunnassa Ruotsissa. Taajamassa oli 3 150 asukasta vuonna 2021.
Kuvia

Tenhultissa valmistetaan Kabe-merkkisiä asuntovaunuja.
Aiheesta muualla

Kuvia tai muita tiedostoja aiheesta Tenhult Wikimedia Commonsissa
Azania (täsmennyssivu)

Azania (m.kreik. Ἀζανία) voi viitata seuraaviin:
Azania, antiikin aikainen nimitys Saharan eteläpuoliselle Afrikan itärannikolle
Azania, eräs nimitys Etelä-Afrikalle
Azania, antiikin aikainen alue Arkadiassa Kreikassa
Azania, antiikin aikainen kaupunki Galliassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Azania (täsmennyssivu)”, voi hakea sivunnimihaulla, laajalla sivunnimihaulla tai tekstihaulla.
Waco

| Waco |
| --- | --- |
 Wacon keskustaa.
 lippu

 Waco
 Koordinaatit: 31°33′5″N, 97°9′21″W 
Valtio:  Yhdysvallat
Osavaltio:   Texas
Piirikunta:  McLennan
Hallinto:  
 – Pormestari:  Malcolm Duncan Jr
Väkiluku (2020):  138 486
Lempinimi::  Heart of Texas
Motto::  Best of Central Texas
 
 www.waco-texas.com 
Infobox OKVirheellinen NIMI-arvo: 
Waco on kaupunki Texasissa, Yhdysvalloissa. Se on McLennanin piirikunnan hallintokeskus. Kaupungissa asui 138 486 ihmistä vuonna 2020.
Kansainvälisesti Waco tunnetaan muun muassa Dr Pepperin synnyinpaikkana. Juoma keksittiin siellä vuonna 1885. Kaupunki nousi otsikoihin vuonna 1993, kun ATF teki sen lähistöllä piirityksen epäillyistä rikoksista Daavidin oksa -nimisen lahkon sisällä johtuen. 51-päiväinen piiritys johti tulipaloon sekä lahkojohtaja David Koreshin ja seitsemänkymmenenviiden muun ihmisen kuolemaan.
11. toukokuuta 1953 Wacoa runteli tuhoisa tornado, jossa sai surmansa 114 ihmistä.
Baylorin yliopisto sijaitsee Wacossa. Kaupunkia palvelee Wacon paikallinen lentoasema (IATA: ACT, ICAO: KACT).
Väestö

Kaupungin asukkaista 43 prosenttia on valkoisia, 32,1 prosenttia latinalaisamerikkalaisia ja 20,9 prosenttia mustia. 25,1 prosenttia puhuu myös muita kieliä kuin englantia. 91,5 prosenttia asukkaista on Yhdysvaltain kansalaisia. Kaupungin väestön keski-ikä on 28,6 vuotta.
Kuvia kaupungista

Wacossa perustetun Dr Pepperin museo.
McLennanin piirikunnan oikeustalo.
Alicon tornitalo.
Aiheesta muualla

Kuvia tai muita tiedostoja aiheesta Waco Wikimedia Commonsissa
Matkaopas aiheesta Waco Wikivoyagessa (englanniksi)
Kaupungin verkkosivusto (englanniksi)
Costa Rican colón

Colónin valuuttasymboli.
Vuoden 1897 20 colónin kolikko
Costa Rican colón (CRC) (nimetty Kristoffer Kolumbuksen mukaan, esp. Cristóbal Colón) on ollut Costa Rican  rahayksikkö vuodesta 1850 lähtien, jolloin se korvasi aiemman peson. Sen valuuttasymboli on ₡. Sillä on käytössä 5, 10, 20, 25, 50, 100 ja 500 colónin kolikot sekä 1 000, 2 000, 5 000, 10 000, 20 000 ja 50 000 colónin setelit.
Aiheesta muualla

Kuvia tai muita tiedostoja aiheesta Costa Rican colón Wikimedia Commonsissa
Costa Rican colón - nykyiset ja historialliset setelit (englanniksi) (saksaksi) (ranskaksi)
| Tämänhetkiset CRC-vaihtokurssit |
| --- | --- |
XE.com:sta:: AUD CAD CHF EUR GBP HKD JPY USD
OANDA.com:sta:: AUD CAD CHF EUR GBP HKD JPY USD
| n k Amerikan rahayksiköt |
| --- | --- |
Pohjois-Amerikka:  Bermudan dollari  Euro (Saint-Pierre ja Miquelon)  Kanadan dollari (Kanada, Saint-Pierre ja Miquelon)  Meksikon peso   Tanskan kruunu (Grönlanti)  Yhdysvaltain dollari 
Keski-Amerikka:  Belizen dollari  Costa Rican colón  Guatemalan quetzal  Hondurasin lempira  Nicaraguan córdoba  Panaman balboa  Yhdysvaltain dollari (El Salvador, Panama) 
Karibia:  Alankomaiden Antillien guldeni  Aruban floriini  Bahaman dollari  Barbadoksen dollari  Caymansaarten dollari  Dominikaanisen tasavallan peso  Itä-Karibian dollari (Anguilla, Antigua ja Barbuda, Brittiläiset Neitsytsaaret, Dominica, Grenada, Montserrat, Saint Kitts ja Nevis, Saint Lucia, Saint Vincent ja Grenadiinit)  Euro (Saint-Martin, Saint-Barthélemy, Guadeloupe, Martinique)  Haitin gourde  Jamaikan dollari  Kuuban peso  Kuuban vaihdettava peso  Trinidadin ja Tobagon dollari  Yhdysvaltain dollari (Puerto Rico, Yhdysvaltain Neitsytsaaret, Brittiläiset Neitsytsaaret, Turks- ja Caicossaaret) 
Etelä-Amerikka:  Argentiinan peso  Bolivian boliviano  Brasilian real  Chilen peso  Kolumbian peso  Englannin punta (Brittiläinen Antarktiksen alue, Etelä-Georgia ja Eteläiset Sandwichsaaret)  Euro (Ranskan Guayana)  Falklandin punta  Guyanan dollari  Paraguayn guaraní  Perun sol  Sucre  Surinamen dollari  Uruguayn peso  Venezuelan bolívar  Yhdysvaltain dollari + Ecuadorin centavo (Ecuador)
Kesäolympialaiset

Kesäolympialaiset ovat kesäurheilulajeissa käytävät olympialaiset kisat. Kesäolympialaiset on järjestetty vuodesta 1896 lähtien neljän vuoden välein lukuun ottamatta vuosien 1916, 1940 ja 1944 kisoja, jotka peruuntuivat maailmansotien takia, sekä vuoden 2020 kisoja, jotka siirrettiin vuoteen 2021 koronaviruspandemian takia.
Kesäolympialaiset järjestetään nykyisin yleensä heinäkuun ja lokakuun välisenä aikana, ja ne kestävät runsaat kaksi viikkoa. Viimeisimmät kesäolympialaiset olivat vuoden 2024 kisat, jotka järjestettiin Pariisissa. Seuraavat kisat järjestetään Los Angelesissa heinäkuussa 2028.
Historia > Varhaiset kisat

Ensimmäiset nykyaikaiset olympialaiset järjestettiin Olympian kisojen syntysijoilla Kreikassa 1896. Kisat olivat pienimuotoiset ja vain 14 maata osallistui. Olympiahymni soitettiin ensimmäistä kertaa. Vuoden 1900 Pariisin olympialaiset ja 1904 St. Louisin olympialaiset järjestettiin maailmannäyttelyjen oheistapahtumina useiden kuukausien aikana, joten kisatunnelma ja kilpailutapahtumien katsojamäärät jäivät vaatimattomiksi. Useissa lajeissa kilpailtiin erimaalaisissa sekajoukkueissa. Naiset osallistuivat kisoihin ensimmäistä kertaa vuonna 1900. Vuoden 1904 kisoissa jaettiin ensimmäiset olympiamitalit, ja lajimäärä jatkoi kasvuaan.
Historia > Kisojen suosio kasvaa

Lontoon olympialaiset 1908 olivat aikaisempiin kisoihin nähden suuri menestys, ja olympialiike alkoi saavuttaa niiden myötä maailmanlaajuista mainetta. Suomi osallistui olympialaisiin tuolloin ensimmäistä kertaa, ja Verner Weckman otti kultaa painissa. Tukholman olympialaiset 1912 olivat niin ikään onnistuneet ja ensimmäiset, joihin osallistui urheilijoita kaikista viidestä maanosasta. Kisoissa oli myös ensimmäistä kertaa käytössä automaattinen ajanotto ja maalikamera.
Vuoden 1920 Antwerpenin olympialaisissa otettiin käyttöön olympialippu ja olympiavala. Suomi nousi näissä kisoissa  urheilun suurvaltojen joukkoon etenkin Paavo Nurmen urotekojen myötä. Pariisin kesäkisoissa 1924 osanottajamaiden lukumäärä oli noussut jo 44:ään, urheilijoiden määrä 3089:ään ja kilpailujen määrä 126:een. Kisat päätettiin ensimmäistä kertaa nykyisen kaltaisella päättäjäistilaisuudella. Amsterdamin kisoissa 1928 nähtiin olympiatuli ensimmäisen kerran, ja avajaisten marssijärjestykseksi otettiin nykyinen, jossa Kreikka marssii stadionelle ensin ja isäntämaa viimeiseksi. Naisurheilijoiden määrä kasvoi voimakkaasti.
Los Angelesin kesäolympialaiset 1932 houkuttelivat syrjäisen pitopaikkansa johdosta puolet vähemmän kilpailijoita kuin aikaisemmat, mutta järjestelyt olivat onnistuneet ja katsojaluvut suuret. Kisat vietiin entisestä poiketen läpi vain 16 päivässä, mikä jäikin käytännöksi. Uutuutena nähtiin myös palkintokoroke ja voittajan liputus. Berliinin kesäkisat 1936 saivat poliittisen sävyn kansallissosialistien käytettyä niitä propagandatarkoituksiin. Kisat muistetaan etenkin Jesse Owensin suorituksista, maineikkaasta olympiafilmistä ja kisojen televisioinnista. Olympiatuli tuotiin kisoihin ensimmäistä kertaa Kreikan Olympiasta soihtuviestinä, ja uusia lajeja tuli yhä ohjelmaan, kuten koripallo ja käsipallo.
Historia > Sodanjälkeiset kisat

Toisen maailmansodan jälkeen kesäolympialaisia jatkettiin Lontoossa 1948. Uutta olivat lähtötelineet ja katettu uintistadion. Sodan hävinneet Saksa ja Japani eivät osallistuneet, ja maita oli mukana 69 ja urheilijoita 4104, joista naisia vielä vain 390. Helsinki järjesti kesäkisat 1952, ja urheilun tuleva suurvalta Neuvostoliitto osallistui ensimmäistä kertaa. Melbournen kesäkisat 1956 olivat ensimmäiset eteläisellä pallonpuoliskolla, ja ne järjestettiinkin vasta marras–joulukuussa. Esteratsastus jouduttiin kuitenkin järjestämään Tukholmassa Australian tiukkojen karanteenilakien vuoksi. Saksat osallistuivat kisoihin yhteisellä joukkueella, mutta kisoissa nähtiin joidenkin maiden poliittisia boikotteja.
Rooman kesäkisat 1960 toivat kisat taas antiikin ajan maisemiin. Television yleistymisen myötä kisat tavoittivat miljoonat ihmiset eri puolilla maailmaa. Tokio järjesti 1964 ensimmäiset kisat Aasiassa. Suoritusvälineiden tekniikka jatkoi kehitystään, ja muun muassa lentopallo ja judo nähtiin kisoissa ensimmäistä kertaa. Meksikon kesäolympialaiset 1968 järjestettiin 2300 metrin korkeudessa, mikä vaikutti etenkin pika- ja kestävyysjuoksujen tulostasoon. Kisat muistetaan etenkin Bob Beamonin haamuhypystä pituushypyssä. Saksan demokraattinen tasavalta kilpaili ensimmäistä kertaa omalla joukkueellaan, ja Etelä-Afrikkaa ei päästetty osallistumaan maan rotuerottelujärjestelmän vuoksi. Yleisurheilijat kilpailivat ensimmäistä kertaa tartan-radalla, voittajat joutuivat ensimmäisen kerran doping-testeihin, ja sähköinen ajanotto otettiin virallisesti käyttöön. Kisoissa nähtiin myös poliittisia protesteja.
Historia > Boikottien ja tragedian ajat

Münchenin kisoissa 1972 koettiin tragedia, kun 11 israelilaisosanottajaa sai surmansa terroriteossa. Suomalaisittain kisat muistetaan etenkin Lasse Virénin kahdesta olympiakultamitalista. Kisoihin osallistui jo 121 maata ja 7134 urheilijaa. Vuoden 1976 Montréalin kesäkisat kärsivät Afrikan maiden boikotista, vuoden 1980 Moskovan olympialaiset länsimaiden boikotista ja vuoden 1984 Los Angelesin kesäkisat sosialististen maiden boikotista, vaikka osanottajamaita olikin jo 140. Los Angelesin kisat tuottivat kuitenkin 223 miljoonan dollarin voitot ja aloittivat uuden ajan olympialaisten historiassa. Kisat muistetaan etenkin Carl Lewisin neljästä kultamitalista yleisurheilussa.
Historia > Nykyaikaiset kesäolympialaiset vakiintuvat

Soulin kesäkisoissa 1988 suuret boikotit olivat jo mennyttä aikaa, vaikka muutama sosialistimaa, merkittävimpänä Kuuba, kisoista jättäytyikin pois. Doping nousi otsikoihin kanadalaisen Ben Johnsonin jäätyä kiinni anabolisista steroideista. Ammattilaisurheilijat saivat osallistua tennikseen, ja pöytätennis tuli kisaohjelmaan ensimmäistä kertaa. Vuoden 1992 Barcelonan kesäkisoissa ei boikotteja enää nähty, ja Etelä-Afrikkakin sai taas osallistua. Entisen Neuvostoliiton maat osallistuivat kisoihin IVY-nimisellä yhteisjoukkueella. Kisat muistetaan myös Yhdysvaltain Dream Team -koripallojoukkueesta. Atlantan kesäkisoihin 1996 osallistuivat kaikki 197 kansallista olympialiittoa.
Sydneyn 2000 kesäkisoihin osallistui jo yli 10 000 urheilijaa, ja Koreat kilpailivat yhdistetyllä joukkueella. Taekwondo ja naisten painonnosto kuuluivat ensimmäistä kertaa mukana olleisiin lajeihin. Kreikka sai vuoden 2004 kisat järjestettäväkseen. Kisojen televisiointi laajeni edelleen, ja kisoja katsoi televisiosta jo 3,9 miljardia ihmistä. Michael Phelps aloitti kisoissa historiallisen mitaliputkensa voittamalla kuusi kultamitalia uinnissa. Pekingin kesäkisat 2008 muistetaan muun muassa Linnunpesä-stadionistaan ja Usain Boltin pikajuoksusuorituksista. Lontoon kesäkisat 2012 olivat myös suuri menestys, ja Michael Phelps nousi kaikkien aikojen olympiamitalistiksi.
Yhdysvallat on mitalitilaston perusteella kesäolympialaisten menestynein maa – se on saanut vuoteen 2016 mennessä 1022 kultamitalia ja yhteensä 2521 mitalia. Neuvostoliitto on saanut 395 kultamitalia ja Iso-Britannia 263. Väkilukuun suhteutettuna eniten mitaleja on saavuttanut Suomi.
Lipuntarkastaja

Alankomaalaisia lipuntarkastajia.
Tarkastaja valvomassa kääntöportteja Taipein metrossa Taiwanissa.
Lipuntarkastajat ovat kunnallisten liikennelaitosten tai kuntayhtymien palveluksessa työskenteleviä virkamiehiä, joiden tehtävänä on tarkastaa matkaliput ja matkustajien matkustusoikeus julkisessa liikenteessä.
Lipuntarkastajat Suomessa

Helsingin seudun joukkoliikenteessä (raitio-, metro- ja linja-autoliikenteessä) työskentelevät lipuntarkastajat ovat Helsingin seudun liikenne -kuntayhtymän eli HSL:n palveluksessa. Vuoden 2016 alussa HSL työllisti 116 lipuntarkastajaa ja vuonna 2023 noin 80 tarkastajaa. Tampereella tarkastustoimintaa hoitavat kaupungin omat matkalipun tarkastajat.
Lipuntarkastajalla on oikeus määrätä liputta matkustavalle henkilölle tarkastusmaksu, jonka lisäksi peritään puuttuvan matkalipun hinta. VR:n lähi- ja kaukojunissa konduktöörit voivat määrätä liputta matkustavalle valvontamaksun. Valvontamaksu ei ole viranomaisen myöntämä maksu, vaan se perustuu yksityisoikeudelliseen sopimukseen, joka syntyy matkustajan ja VR:n välille junaan astuttaessa. Täten valvontamaksu ei ole tarkastusmaksusta poiketen suoraan ulosottokelpoinen,
Turvallisuussyistä tarkastajat työskentelevät vähintään pareittain, ja ryhmässä voi olla peräti kuusi tarkastajaa. Lipuntarkastuksessa voi olla myös mukana järjestyksenvalvojia avustamassa lipuntarkastajia, joskaan heillä ei ole oikeutta tarkastusmaksun määräämiseen, mutta voivat tarkastaa lipun erityisen koulutuksen jälkeen. Lipuntarkastajalla on tarvittaessa oikeus saada virka-apua poliisilta. Tarkastajalla on tarvittaessa kiinniotto-oikeus sekä uhkaavissa tilanteissa oikeus voimakeinoihin, kuten turvasumutteeseen. Tarkastajat voivat tehdä työtään myös siviiliasussa.
Azania

Azania on nimi, jota on käytetty useista Saharan eteläpuolisen Afrikan osista. Roomalaisaikaan ja ehkä jo aiemmin nimellä tarkoitettiin Itä-Afrikan rannikkoa Afrikan sarvesta etelään suunnilleen nykyiseen Tansaniaan saakka.
Igglo

igglo logo
Igglo on suomalainen vuokranantajia ja vuokralaisia yhdistävä palvelu joka aloitti nykytoimintansa vuonna 2017. Palvelu toimii ns. käännetyllä mallilla jossa vuokranantajat löytävät itselleen sopivan vuokralaisen.  Yrityksen historia ulottuu vuoteen 2006, jolloin se tuli tunnetuksi kiinteistövälitystoiminnasta.  Yritys hakeutui konkurssiin joulukuussa 2024.